ლუი აგასისი

ჟან ლუი რუდოლფ აგასისი (ფრანგ. Jean Louis Rodolphe Agassiz; დ. 28 მესი, 1807, მოტიე, ფრიბურიშ კანტონი, შვეიცარია — ღ. 14 ქირსეთუთა, 1873, კემბრიჯი, მასაჩუსეტსი, ააშ) — შვეიცარიას დუნაბადჷ ამერიკალი ბიოლოგი დო გეოლოგი. გურაფულენდჷ ერლანგენიშ დო მიუნხენიშ უნივერსიტეტეფს. ოდოქტორე დისერტაცია თხილუ ერლანგენიშ უნივერსიტეტის. გურაფაშ თებაშ უკულ მუშენდჷ ნევშატელიშ უნივერსიტეტის, ორთაშობური ისტორიაშ პროფესორო. 1847 წანას აგასისიქ ოცხოვრებშა დო ომუშებუშა ამერიკაშა მიდართჷ დო მუშობა ქიდიჭყჷ ჰარვარდიშ უნივერსიტეტის. ჰარვარდიშ უნივერსიტეტის აგასისიქ იმუშუ ზოოლოგიაშ დო გეოლოგიაშ პროფესორო. ჰარვარდის მუშობაშ ბორჯის აგასისი რდჷ უნივერსიტეტიშ ლოურენსიშ მენცარობაშ სკოლაშ დირექტორი დო დარსხუ ზოოლოგიაშ მუზეუმი. ლუი აგასისიქ მიშეღჷ დიდი მენცარული კონტრიბუცია ზოოლოგიაშ, გეოლოგიაშ დო გლაციოლოგიაშ გოვითარაფაშა. აგასისი რდჷ გლაციოლოგიაშ მენცარობაშ ართ-ართი დუმარსხუაფალი. აგასისიქ მიშეღჷ დიდი თია იქთიოლოგიური კლასიფიკაციაშ გოვითარაფაშა. ლუი აგასისის ჩარლზ დარვინიშ ევოლუციაშ თეორიაშ ვაჯერდჷ დო რდჷ კრეაციონიზმიშ დო მენცარული რასიზმიშ პროპონენტი. აგასისიშ ჸათე იდეეფქ დიდი ზარალი მიორინუ თიშ მენცარული რეპუტაციას.

რესურსეფი ინტერნეტის
 ლუი აგასისი ენციკლოპედია ბრიტანიკას
 Works by Louis Agassiz online at the Biodiversity Heritage Library.
 "Geographical Distribution of Animals" , by Louis Agassiz (1850)
 National Academy of Sciences Biographical Memoir
 Agassiz, Louis (1863) Methods of study in natural history  – (Linda Hall Library)

კატეგორია:ამერიკალეფი
კატეგორია:ამერიკალი ბიოლოგეფი
კატეგორია:ამერიკალი გეოლოგეფი
კატეგორია:დუნაბადი 1807
კატეგორია:ნაღურა 1873